รัฐบาลเร่งอนมุติโครงการระยะสั้นทำระบบพร่องน้ำ บรรเทาสถานการณ์อุทกภัย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์ในพื้นที่ภาคอิสานว่า ปัญหาใหญ่คือ แหล่งเก็บน้ำหลักเต็ม เขื่อนก็มีปัญหา การระบายน้ำตามช่องทางธรรมชาติก็มีปัญหาทั้งแม่น้ำมูล แม่น้ำชี ซึ่งสิ่งสำคัญที่สุดคือทำให้น้ำเหล่านี้ลดระดับลงและจะต้องไม่มีน้ำเติมมาอีก ซึ่งก็เป็นการยากเพราะเป็นปรากฏการณ์ทางธรรมชาติ ความกดอากาศต่างๆ ถ้าฝนไม่ตกก็จะเริ่มระบายออกไปเรื่อยๆ สิ่งสำคัญที่รัฐบาลทำได้ตอนนี้คือ ทำอย่างไรจะลดความเดือดร้อนของประชาชนให้ได้มากที่สุดและต้องมีการเยียวยานายกรัฐมนตรี กล่าวว่า วันนี้ลงมาดูว่าลุ่มน้ำชี ลุ่มน้ำมูล มีปัญหาอะไรบ้างและไปดูโครงการที่รัฐบาลอนุมัติตั้งแต่ปี 2565-2567 ซึ่งมีเยอะพอสมควร จำนวนหลายพันล้านบาท บางโครงการอนุมัติไปแล้วแต่สร้างไม่ได้ เพราะติดปัญหาต่างๆ จึงต้องขอความร่วมมือประชาชนด้วย เพราะมิเช่นนั้นจะไม่สามารถระบายน้ำไปที่อื่นได้ ตรงนี้เรียกว่าระบบพร่องน้ำ หรือระบายน้ำ หรือส่งน้ำให้ไปอยู่ในพื้นที่ที่ไม่มีปัญหา ซึ่งวันนี้ได้มีการทบทวนงบประมาณภาคตะวันออกเฉียงเหนือในเขตนี้รวมๆ แล้วเกือบหมื่นล้านบาท โดยจะทยอยออกในปี 2565- 2566 ซึ่งก็ต้องไปดูว่าอันไหนเร่งด่วนที่สามารถทำได้ก่อน โดยเฉพาะโครงการระยะสั้นส่วนที่ขณะนี้สถานการณ์แม่น้ำมูล ที่จังหวัดอุบลราชธานีค่อนข้างหนักและน้ำเริ่มท่วมเข้ามาในตัวเมืองจะมีการดำเนินการอย่างไร พลเอก ประยุทธ์ กล่าวว่า ปริมาณน้ำตามแหล่งน้ำเพิ่มขึ้นทุกที่ เพราะฝนยังไม่หยุดตก รวมถึงน้ำในที่สูงไหลลงไปในที่ต่ำทำให้ประสิทธิภาพในการระบายน้ำเส้นทางสายหลักแม่น้ำมูล แม่น้ำชี คูคลองต่างๆ เต็มไปหมด เมื่อใดก็ตามที่ข้างล่างน้ำเริ่มทยอยออก ในเขตเมืองก็จะลดลง ทั้งนี้รัฐบาลเตรียมความพร้อมในเรื่องของการดูแลช่วยเหลือเยียวยาจะพยายามทำให้เร็วที่สุด ทั้งในส่วนของบ้านเรือน เกษตรกร ชาวนาชาวไร่ พื้นที่เศรษฐกิจ ส่วนปริมาณน้ำในเขื่อนอุบลรัตน์ ที่อยู่ในระดับที่เกินความจุอ่าง นายกรัฐมนตรี ยอมรับว่ากังวล เพราพวันนี้ปริมาณน้ำมีความจุประมาณ 90 ถึง 100% เกือบทุกอ่าง ผลดีก็คือ หน้าแล้งจะมีน้ำใช้ แต่ผลเสียคือ น้ำจะท่วม